CELEX: 62009CN0385
Language: lv
Date: 2009-09-29 00:00:00
Title: Lieta C-385/09: Lūgums sniegt prejudiciālu nolēmumu — izteikts ar Mokestinių Ginčų Komisija Prie Lietuvos Respublikos Vyriausybės (Lietuvas Republika) 2009. gada 29. septembra rīkojumu — Nidera Handelscompagnie BV/Valstybinę mokesčių inspekciją prie Lietuvos Respublikos finansų ministerijos

19.12.2009   
            
            
               LV
            
            
               Eiropas Savienības Oficiālais Vēstnesis
            
            
               C 312/17
            
         Lūgums sniegt prejudiciālu nolēmumu — izteikts ar Mokestinių Ginčų Komisija Prie Lietuvos Respublikos Vyriausybės (Lietuvas Republika) 2009. gada 29. septembra rīkojumu — Nidera Handelscompagnie BV/Valstybinę mokesčių inspekciją prie Lietuvos Respublikos finansų ministerijos
   
   (Lieta C-385/09)
   2009/C 312/28
   Tiesvedības valoda — lietuviešu
   
      Iesniedzējtiesa
   
   
      Mokestinių Ginčų Komisija Prie Lietuvos Respublikos Vyriausybės
   
   
      Lietas dalībnieki pamata procesā
   
   
      Prasītājs: Nidera Handelscompagnie B.V.
   
   
      Atbildētājs: Valstybinė mokesčių inspekcija prie Lietuvos Respublikos finansų ministerijos
   
   
      Prejudiciālie jautājumi
   
   
               1)
            
            
               Vai tiesiskais regulējums, saskaņā ar kuru tiesības uz PVN atskaitīšanu tiek piešķirtas tikai PVN maksātājiem — t.i., tikai nodokļa maksātājiem, kuri atbilstoši spēkā esošajiem tiesību aktiem reģistrējušies kā PVN maksātāji attiecīgajā dalībvalstī (šajā gadījumā Lietuvā), — ir saderīgs ar Direktīvas 2006/112/EK (1), kas reglamentē tiesības uz PVN atskaitīšanu, normām?
            
         
               2)
            
            
               Gadījumā, ja atbilde uz pirmo jautājumu ir apstiprinoša, vai tāds tiesiskais regulējums, saskaņā ar kuru PVN maksātājam ir tiesības uz PVN priekšnodokļa un/vai importa PVN atskaitīšanu par precēm un/vai pakalpojumiem, kas iegādāti pirms attiecīgā persona reģistrējusies kā PVN maksātāja, tikai tādā gadījumā, ja šīs preces paredzēts izmantot šī PVN maksātāja darījumiem, kas apliekami ar PVN, proti, attiecīgajai personai nav tiesību uz PVN priekšnodokļa un/vai importa PVN atskaitīšanu par precēm un pakalpojumiem, kas iegādāti pirms reģistrācijas dienas, ja šīs preces jau ir lietotas minētajiem darījumiem, ir saderīgs ar Direktīvā 2006/112/EK minētajiem vispārējiem tiesību principiem, kas attiecas uz PVN atskaitīšanu?
            
         
      (1)  Padomes 2006. gada 28. novembra Direktīva 2006/112/EK par kopējo pievienotās vērtības nodokļa sistēmu (OV L 347, 1. lpp.).